b'\n_START_ARTICLE_\nLaeva k\xc3\xbclan\xc3\xb5ukogu\n_START_PARAGRAPH_\nLaeva k\xc3\xbclan\xc3\xb5ukogu oli k\xc3\xbclan\xc3\xb5ukogu Eesti NSV-s. _NEWLINE_Laeva k\xc3\xbclan\xc3\xb5ukogu moodustati 1945 septembris Tartumaal Laeva vallas. K\xc3\xbclan\xc3\xb5ukogu keskus asus Laeva alevikus._NEWLINE_Seoses maakondade ja valdade likvideerimise ning maarajoonide moodustamisega arvati Laeva k\xc3\xbclan\xc3\xb5ukogu 1950 septembris Tartu rajooni koosseisu._NEWLINE_1954. aasta juunis Laeva k\xc3\xbclan\xc3\xb5ukogu likvideeriti ja selle territoorium liideti K\xc3\xa4revere k\xc3\xbclan\xc3\xb5ukoguga. 1968. aastal nimetati K\xc3\xa4revere k\xc3\xbclan\xc3\xb5ukogu aga \xc3\xbcmber Laeva k\xc3\xbclan\xc3\xb5ukoguks. 1970. aasta seisuga oli k\xc3\xbclan\xc3\xb5ukogu pindala 207 km\xc2\xb2 ja elanike arv 1129._NEWLINE_1976. aasta detsembris Laeva k\xc3\xbclan\xc3\xb5ukogu taas likvideeriti ja selle territoorium liideti T\xc3\xa4htvere k\xc3\xbclan\xc3\xb5ukoguga._NEWLINE_1987. aasta m\xc3\xa4rtsis moodustati Laeva k\xc3\xbclan\xc3\xb5ukogu uuesti ning selle koosseisu arvati 25 329 ha suurune osa T\xc3\xa4htvere k\xc3\xbclan\xc3\xb5ukogu territooriumist, millel asusid K\xc3\xa4revere, K\xc3\xa4mara, Laeva, Sinik\xc3\xbcla, Valmaotsa ja V\xc3\xa4\xc3\xa4nikvere k\xc3\xbcla ning Laeva katsesovhoosi ja Tartu Metsamajandi maakasutused._NEWLINE_11. juulist 1991 sai omavalitsusliku staatuse Laeva vald ja varasem k\xc3\xbclan\xc3\xb5ukogu l\xc3\xb5petas tegevuse.'